Kitabo namdar ê George Orwellî 'Çewlîgê Heywanan' hetê Sezgîn Firatî ra açarîya kirdkî ser û Weşanxaneyê Avesta ra vejîya.
Weşanxaneyî derheqê kitabî de nê agahîyî dayî: ''Çewlîgê Heywanan yew romanê George Orwellî yo ke reya verêne serra 1945î de Îngilîstan de çap bi. Kitab de serebûtê çend heywanan yê ke vera merdiman vejîyayê û hêvî kerda ke komelo hîna azad û bextewer awan bikerê nusîyayî. Labêle serewedaritiş qîm nêkeno. Komelo ke ronîyeno komelê verênî ra xirabêr beno û peynîye de yew dîktatorîye ronîyena ke bi nameyê Napoleonî xozêk beno dîktatorê nê komelê heywanan.
Goreyê tayênan gama ke George Orwellî no kitab nuşto, ey Stalin ardo verê çimanê xo û rewşa Yewîya Sovyetan arde rê ziwan. Goreyê tayênan zî no melumat qetî nîyo. Çi ke esto ma eşkenê vajê ke George Orwell bi nê kitabê xo ceribneno ke derheqê zordarîye û semedanê aye de çimanê merdimîye akero.
Kitab serra 1945î ra nat açarîyeno gelek ziwanan ser.''
